9. 6. 81 De Europæiske Fællesskabers Tidende Nr. C 138/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning (EØF) om ændring af forordning nr. 725/79 om 
ydelse af finansiel støtte til demonstrationsprojekter til energibesparelse og forslag til 
Rådets forordning (EØF) om ændring af forordning (EØF) nr. 726/79 om fastsættelse af 
det maksimale beløb for den støtte, der kan ydes i henhold til forordning (EØF) nr. 1302/ 
78 om ydelse af finansiel støtte til projekter til udnyttelse af alternative energikilder 
Den tekst, som har været genstand for udtalelsen er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 27. november 1980 i medfør af artikel 198 i traktaten om oprettelse 
af Det europæiske økonomiske Fællesskab, at høre Det økonomiske og sociale Udvalg 
om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 27. november 
1980 fra Rådet for De europæiske Fællesskaber om 
Udvalgets udtalelse om forslag til Rådets forordning 
(EØF) om ændring af forordning nr. 725/79 om 
ydelse af finansiel støtte til demonstrationsprojekter 
til energibesparelse og forslag til Rådets forordning 
(EØF) om ændring af forordning (EØF) nr. 726/79 
om fastsættelse af det maksimale beløb for den støtte, 
der kan ydes i henhold til forordning (EØF) nr. 1302/78 om ydelse af finansiel støtte til projekter 
til udnyttelse af alternative energikilder 
under henvisning til beslutning truffet af Udvalgets 
præsidium den 18. november 1980 om at pålægge 
afdelingen for energi og nukleare anliggender at 
udarbejde udtalelse og beretning om forslaget, 
under henvisning til udtalelse vedtaget af oven­
nævnte afdeling på det 61. møde den 6. februar 1981 
(ordfører: Francesco Drago), 
under henvisning til forhandlingerne på den 185. ple­
narforsamling den 25. og 26. februar 1981, mødet den 
25. februar 1981 — 
Nr. C 138/2 De Europæiske Fællesskabers Tidende 9. 6. 81 
entstemmigt 
VEDTAGET FØLGENDE UDTALELSE: 
1.1. Udvalget er opmærksom på behovet for snarest 
via en samordnet politik at få gennemført de energi­
besparelser, som opfylder de målsætninger for en 
energipolitik, som Fællesskabet har opstillet for 
1990, og som svarer til de retningslinjer, som Det 
europæiske Råd har afstukket (9. juli 1980). 
1.2. Det finder, at de foreslåede tilskud til demon­
strationsprojekter, som tager sigte på energibesparel­
ser og på udnyttelse af alternative energikilder, går i 
denne retning, og ØSU udtalte sig da også positivt i 
sin tid om de forslag, der førte til Rådets forordning 
(EØF) nr. 725/79 og (EØF) nr. 726/79 (i). 
1.3. På baggrund af disse programmers succes som 
følge af den intersse, de har vakt, og de vedtagne 
projekters antal og kvalitet, foreslår Kommissionen 
nu, at der i løbet af gennemførelsesfasen sker stort set 
en fordobling af de beløb, som Rådet i sin tid fast­
satte som maksimale, gennem følgende ændringer af 
forordningerne: 
— for det firårige program (1978-1981) vedrø­
rende finansiel støtte til demonstrationsprojekter 
til energibesparelser (forordning nr. 725/79) hæ­
ves det maksimale beløb fra 55 mio ERE til 
HOmio ERE, 
— for det femårige program (1978-1982) vedrørende 
ydelse af finansiel støtte til projekter til udnyttelse 
af alternative energikilder (forordning (EØF) 
nr. 726/79) hæves det maksimale beløb fra 95 mio 
ERE til 200 mio ERE. 
1.4. Det drejer sig om en forøgelse af bevillingerne, 
og Udvalget kan tilslutte sig de nævnte ændringer, 
som vil betyde, at Fællesskabet kan videreføre de 
foranstaltninger, det har igangsat, og udbygge de 
aftaler, det tidligere har indgået. Ikke desto mindre 
finder Udvalget det nødvendigt at knytte en række 
bemærkninger til fremgangsmådernes og kriteriernes 
relevans og baggrund. 
1.5. Det presserende behov for finansielle midler 
skyldes efter Udvalgets mening først og fremmest 
den almindelige interesse for en energibesparelsespo­
litik og for en politik for udnyttelse af alternative 
energikilder. Det påtrængende behov for bevillinger 
Udfærdiget i Bruxelles, den 25. februar 1 Fællesskabets fremtidige budget må derfor indgå i 
overvejelserne på en mere bestemt og præcis måde. 
1.6. Udvalget vil i øvrigt understrege, at det udtaler 
sig ud fra de forklaringer, begrundelser og tekniske 
data, Kommissionen har tilsendt den; den beretning 
og den vurdering, der skal finde sted i henhold til 
artikel 8 og 9 i forordning (EØF) nr. 1302/78 og 
(EØF) nr. 1303/78, har Udvalget på grund af forsin­
kelser endnu ikke modtaget. I mangel af tekniske 
data har Udvalget ikke kunnet undersøge, om det er 
hensigtsmæssigt at opretholde den tidligere fordeling 
på områderne solenergi, biotermisk energi samt lik-
vefaktion og forgasning af fast brændsel. Udvalget 
tager til efterretning, at Kommissionen har til hensigt 
at fremlægge egnede forslag vedrørende udnyttelse af 
vindenergi og biomasse; samtidig rejser det 
spørgsmålet, om bevillingerne til solenergi og til bio­
termisk energi er afpasset tilstrækkeligt efter det vok­
sende behov. 
1.7. Udvalget vil gerne ligesom i den tidligere udta­
lelse (!) anmode om, at man i forbindelse med ener­
gibesparelser og udnyttelse af alternative energikil­
der i særlig grad retter opmærksomheden mod visse 
kriterier af almen interesse, som må opfyldes af dem, 
der søger om finansiel støtte fra Fællesskabet. Nogle 
kriterier kunne f.eks. være: 
— energibesparelsens sandsynlige omfang, 
— spørgsmålet om, hvor hurtigt teknikken kan brin­
ges i anvendelse, 
— antal forbrugere, der vil nyde godt af energibe­
sparelsen, 
— størrelsen af Fællesskabets bidrag. 
1.8. Udvalget er i øvrigt enig med Kommissionen i 
de forbehold, denne tager over for Rådet, idet den 
spørger, om det kan være rigtigt, at Rådet fortsat 
fastsætter maksimale beløb for de bevillinger, som er 
indeholdt i dets egne forordninger og beslutninger. 
Det er dog ulogisk at anføre, at et tal »kun er vejle­
dende«, når det drejer sig om »det maksimale beløb« 
for støtte. Udvalget anmoder Kommissionen om at 
ændre denne uheldige bestemmelse. 
1.9. Udvalget ønsker oplyst, hvorledes dens forslag 
vedrørende de rådgivende udvalgs sammensætning 
er blevet modtaget. 
Tomas ROSEINGRAVE 
Formand for 
Det økonomiske og sociale Udvalg 
(i) EFT nr. C 287 af 30.11. 1977, s. 7.